食 (佛教)
參考文獻

↑  《成唯識論》卷1：「又契經說：『一切有情皆依食住，若無此識，彼識食體不應有故。』」
↑  《集異門論》卷1：「嗢柁南曰：『一法謂有情，依食依行住。於一切善法，不放逸為尊。』一切有情皆依食住，一切有情皆依行住。於諸善法，不放逸勝，是謂一法。」
↑  長阿含經卷9《十上經》：「云何一知法？謂諸眾生皆仰食存。」
↑  印順《佛法概論》：「食是資益增長的意思，等於平常說的營養，能使有情維持延長其生命，而 且擴展長大。凡有資益增長作用的，都可稱為食。所以『阿含經』中所說的食，並不限於四者，與因緣的含義相近。不過佛約資益有情作用最強盛的，特別的總括為四食，為後代一般論師所稱引。佛曾說十句法，第一句即「一切有情皆依食住」。這是說，一切有情延續維持其生命，都要依賴於食。此一論題，有針對外 道的重要意義。當時的苦行者，要求生死的解脫，而沒有適當的方法，僅能一味的刻苦自己，甚至一天食一麻一麥，或但服水，或專食氣，苦苦的支持生命，以求得解脫物欲的拘累，而達心靈的自由。釋尊在苦行時，也曾精苦到如此，等到覺悟了苦行的徒然，於是受牧女乳糜的供養，資養身心，才能於菩提樹下完成正 覺的解脫。苦行者譏嫌釋尊的受食乳糜，懷疑釋尊的正覺，所以特地說此一切有情依食而住的四食。這不但肯定了飲食的重要性，而且指出了生死延續的動力何在，怎樣才能完成解脫。」
↑  《集異門論》卷1：「一切有情依食住者：何等是食，而言有情皆依食住？如世尊說：苾芻當知，食有四種。能令部多有情安住，及能資益諸求生者。何為四食？一者、段食；若麤若細。二者、觸食。三者、意思食。四者、識食。由此四食，說諸有情，皆依食住。何緣故知諸有情類皆依食住，謂諸有情，於彼彼聚，由此諸食未盡為因，有想等想，施設言說，活住存濟，差別而轉。若諸有情，於彼彼聚，由此諸食已盡為因；有想等想，施設言說，死歿殞逝，差別而轉。由此故知諸有情類皆依食住。」
↑  《中阿含經·業相應品·度經》：「云何六界法？我所自知、自覺，為汝說，謂地界，水、火、風、空、識界，是謂六界法。我所自知、自覺，為汝說也。以六界合故，便生母胎；因六界，便有六處；因六處，便有更樂；因更樂，便有覺。」
《雜阿含經·八九二經》：「世尊告諸比丘，有內六入處。……於此六法，觀察忍，名為信行。……此等諸法，正智觀察，不起諸漏，離欲解脫，名阿羅漢。……如內六入處，如是外六入處，六識身，六觸身，六受身，六想身，六思身，六愛身，六界身，五陰，亦如上說。」
↑  
《大毘婆沙論》：「契經中說：『食有四種，一、段食，二、觸食，三、意思食，四、識食。』云何段食？謂由麁細分段為緣，長養諸根，增益大種。云何觸、意思、識食？謂有漏觸、意思、識為緣，長養諸根，增益大種。此中長養諸根者，顯長養諸法；增益大種者，顯異熟諸法。」
「問：於何界有幾食？答：欲界具四，段食偏增。色界有三，觸食偏增。無色亦三，下三無色，思食偏增，非想非非想處，識食偏增。」「問：於何生有幾食？答：卵生具四，觸食偏增。……胎生具四，段食偏增。濕生具四，觸食偏增。化生具四，隨一偏增，種類處所，有差別故。」
↑  《中阿含經·雙品·說智經》：「世尊說四食，眾生以此，得存長養。云何為四？一曰、摶食，麤、細，二曰、更樂，三曰、意念，四曰：識也。」

《長阿含經·世記經》：「佛告比丘，一切眾生以四食存。何謂為四？摶、細滑食，為第一，觸食，為第二，念食，為第三，識食，為第四。」

《增一阿含經·苦樂品·四經》：「世尊告諸比丘，眾生之類有四種食，長養眾生。何等為四？所謂摶食，或大、或小，更樂食，念食，識食，是謂四食。」

分別說部《舍利弗阿毘曇論·非問分·道品》：「如世尊說：『眾生有四種食，食此食，能令眾生住，能令陰和合，能有利益。何等四？一謂、摶食，二、觸食，三、思食，四、識食。』」

《阿毘達磨集異門足論》：「如世尊說：『苾芻當知食有四種，能令部多有情安住，及能資益諸求生者。何謂四食？一者、段食，若麁若細，二者、觸食，三者、意思食，四者、識食。』」
↑  
《大毘婆沙論》：「問：段食是何義？答：分段而食，故名段食。問：若爾所飲吮等，非段食耶？答：從多分說，是故無過。」「問：佛說段食有麁有細，云何應知麁細差別？答：《集異門》說：段食麁細，互相觀待，而可了知。」

《阿毘達磨集異門足論》：「云何段食、或麁或細？答：若段為緣，能令諸根長養，大種增益，又能滋潤、隨滋潤，充悅、隨充悅，護、隨護，轉、隨轉，持、隨持，是名段食。云何施設段食麁細？答：依所資養有情大小及段，漸次施設麁細。其事如何？答：……若諸有情，食諸草木枝條葉等，彼食是麁；若諸有情食飯粥等，彼食是細。若諸有情食飯粥等，彼食是麁；若諸有情食酥油等，彼食是細。復次若諸有情以口嘴舌攝取段食，用齒咀嚼而吞食之，彼食是麁；若諸有情在胎卵中段食，津液從臍而入資養其身，彼食是細。復次若諸有情食有便穢，彼食是麁；若諸有情食無便穢，彼食是細，如有食香酥陀味等，雖有所食而無便穢。如是施設段食麁細。」

《長阿含經·世記經》：「彼彼眾生，所食不同，閻浮提人種種飯、麨、麵、魚、肉以為摶食，衣服、洗浴為細滑食。拘耶尼、弗于逮人亦食種種飯、麨、麵、魚、肉以為摶食，衣服、洗浴為細滑食。欝單曰人唯食自然粳米，天味具足以為摶食，衣服、洗浴為細滑食。龍、金翅鳥食黿、鼉、魚、鱉以為摶食，洗浴、衣服為細滑食。阿須倫食淨摶食以為摶食，洗浴、衣服為細滑食。四天王、忉利天、焰摩天、兜率天、化自在天、他化自在天，食淨摶食以為摶食，洗浴、衣服為細滑食。自上諸天以禪定喜樂為食。」

《增一阿含經·苦樂品·四經》：「彼云何名為摶食？彼摶食者，如今人中所食，諸入口之物可食噉者，是謂名為摶食。」

分別說部《舍利弗阿毘曇論·非問分·道品》：「何等謂摶食？摶食有二種，麁、細。何謂麁？除天淨食、天香食，除衣服澡浴調身食，苦餘摶食，是名麁摶食。何謂細摶食？天淨食、天香食、衣服澡浴調身食，是名細摶食。復次麁摶食，除天香食，除衣服澡浴食，若餘摶食，是名麁摶食。復次細摶食，天香食，衣服澡浴調身食，是名細摶食。」

《舍利弗阿毘曇論·非問分·緣品》：「云何名色緣六入？緣摶食，現在眼根，潤益增長，耳、鼻、舌、身、意根，潤益增長，摶食謂色；由意生受、想、思、觸、思惟謂名；如是緣現在名色，生現在六入，是名名色緣現在六入。緣衣服、洗浴、調身，現在眼根，潤益增長，耳、鼻、舌、身、意根，潤益增長，衣服、洗浴、調身摶食謂色；由意生受、想、思、觸、思惟謂名；如是緣現在名色，生現在六入，是名名色緣現在六入。……」
↑  
《阿毘達磨集異門足論》：「云何觸食？答：若有漏觸為緣，能令諸根長養，大種增益，又能滋潤、隨滋潤，乃至持、隨持，是名觸食。其事如何？答：如鵝、鴈、孔雀、鸚鵡、鸜、鵒、春鸚、離黃命命鳥等，既生卵已，時時親附，時時覆育，時時溫暖，令生樂觸。若彼諸鳥，於所生卵，不時時親附，覆育溫暖，令生樂觸，卵便腐壞。若彼諸鳥，於所生卵，時時親附，覆育溫暖，令生樂觸，卵不腐壞。如是等類，說名觸食。」

《長阿含經·世記經》：「何等眾生觸食？卵生眾生觸食。」

《增一阿含經·苦樂品·四經》：「云何名更樂食？所謂更樂食者，衣裳、繖蓋、雜香華、熏火及香油，與婦人集聚，諸餘身體所更樂者，是謂名為更樂之食。」

分別說部《舍利弗阿毘曇論·非問分·道品》：「何謂觸食？六觸，眼觸、耳、鼻、舌、身、意觸，是名觸食。」

《雜阿含經·二九八經》：「緣六入處觸者，云何為觸？謂六觸身，眼觸身，耳觸身，鼻觸身，舌觸身，身觸身，意觸身。」

《中阿含經·根本分別品·分別六界經》：「佛告彼曰：比丘！人有六界聚，六觸處，十八意行，四住處。若有住彼，不聞憂慼事，不聞憂慼事已，意便不憎，不憂，不勞，亦不恐怖。如是有教，不放逸慧，守護真諦，長養惠施。比丘！當學最上，當學至寂，分別六界如是。比丘！人有六界聚，此說何因？謂地界，水界，火界，風界，空界，識界。……比丘！人有六觸處，此說何因？謂比丘眼觸見色，耳觸聞聲，鼻觸嗅香，舌觸嘗味，身觸覺觸，意觸知法。……比丘！人有十八意行，此說何因？謂比丘眼見色，觀色喜住，觀色憂住，觀色捨住。如是耳、鼻、舌、身，意知法，觀法喜住，觀法憂住，觀法捨住。比丘！此六喜觀，六憂觀，六捨觀，合已十八行。……比丘！人有四住處，此說何因？謂真諦住處，慧住處，施住處，息住處。……」
↑  
《阿毘達磨集異門足論》：「云何意思食？答：若有漏思為緣，能令諸根長養，大種增益，又能滋潤、隨滋潤，乃至持、隨持，是名意思食。其事如何？答：如魚、龜、鼈、室首摩羅部盧迦等，出至陸地，生諸卵已，細沙覆之，復還入水。若彼諸卵，思母不忘，便不腐壞。若彼諸卵，不思念母，即便腐壞。如是等類，名意思食。」

《長阿含經·世記經》：「何等眾生念食？有眾生因念食得存，諸根增長，壽命不絕，是為念食。」

《增一阿含經·苦樂品·四經》：「彼云何名為念食？諸意中所念想，所思惟者，或以口說，或以體觸，及諸所持之法，是謂名為念食。」

分別說部《舍利弗阿毘曇論·非問分·道品》：「何謂思食？六思身，色思、聲、香、味、觸、法思，是名六思身，是名思食。」

《雜阿含經·六一經》：「云何行受陰？謂六思身，何等為六？謂眼觸生思，乃至意觸生思，是名行受陰。」
↑  
《阿毘達磨集異門足論》：「云何識食？答：若有漏識為緣，能令諸根長養，大種增益，又能滋潤、隨滋潤，乃至持、隨持，是名識食。其事如何？答：如世尊《教頗勒窶那記經》中說，『頗勒窶那當知，識食能令當來後有生起。』如是等類，說名識食。」

《阿毘達磨法蘊足論·緣起品》：「《教誨頗勒窶那經》中，佛作是說：『頗勒窶那，識為食故，後有生起。』此識云何？謂健達縛最後心，心、意、識增長堅住，未斷，未遍知，未滅，未變吐，此識無間，於母胎中，與羯剌藍自體和合。此羯剌藍自體和合，名為色；即彼所生受、想、行、識，名為名，是名識緣名色。」
「此羯剌藍自體和合，名為色；即彼所生受想行識，名為名；爾時非理作意俱生名色為緣，起俱生識，是名名色緣識。」
「爾時非理作意俱生名色為緣，母胎藏中，六根生起，是名名色緣六處。」
「爾時非理作意俱生名色為緣，母胎藏中，諸觸生起，是名名色緣觸。」
「云何取緣有？謂取為緣，施設多有，謂佛或說三界、五蘊名有，或說能感後有業名有，或說生分五蘊名有。……云何說生分五蘊名有？如世尊告頗勒窶那：『識為食故，後有生起。』……」

《雜阿含經·三七二經》：「佛告頗求那，……汝應問言：何因緣故有識食？我則答言：能招未來有，令相續生，有有故有六入處，六入處緣觸。」

《長阿含經·世記經》：「何等識食，地獄眾生及無色天，是名識食。」

《增一阿含經·苦樂品·四經》：「彼云何為識食？所念識者，意之所知，梵天為首，乃至有想無想天，以識為食，是謂名為識食。」

分別說部《舍利弗阿毘曇論·非問分·道品》：「何謂識食？六識身，眼識、耳、鼻、舌、身、意識，是名六識身，是名識食。」
↑ 《大毘婆沙論》：「問：食體是何？答：是十六事，於中十三事是段食體，即十一觸及香、味處，觸、思、識三是餘食體。蘊界處攝者，是十一界、五處、三蘊少分所攝；十一界者，謂七心界，及香、味、觸、法界；五處者，謂香、味、觸處，意處，法處；三蘊者，謂色、行、識蘊。是謂四食自體、我物、性、相。」「觸處，實事有十一種，謂四大種及七種造觸。七種造觸者，謂滑，澁，輕，重，冷，飢，渴。滑謂細軟，澁謂麁強，輕謂不可稱，重謂可稱，冷謂此所逼便起暖求，飢謂此所逼便起食欲，渴謂此所逼便起飲欲。」「已說自體，所以今當說，何故名食？食是何義？答：牽有義是食義，續有義、持有義、生有義、養有義、增有義，是食義。此四於有能牽，乃至能增，故名為食。問：若牽有乃至增有，是食義者，諸有漏法皆應名食，何故但說四耶？
脇尊者言：唯佛世尊究竟了達諸法性相，亦知勢用，非餘能知，若法有食相作用可立食者，即便立之，無者不立。
尊者世友作如是言：此是世尊有餘之說、略說、影說、有觀待說，佛觀化宜而說法故。
尊者妙音說曰：佛知此四，牽有、續有、持有、生有、養有、增有，體相勢用，強盛隣近，故立為食，餘法不爾，故不說食。
有餘師言：如是四法，極能長養諸界，趣生老死世間，令其流轉，故立為食，餘則不爾。
或有說者：食有二相，一、牽引當有，令現在前，二、任持今有，令相續住。
有餘師說：食有三種：一者、業食，二者、生食，三者、長養食。業食謂思，生食謂識，長養食者，謂段與觸。」
↑  
《中阿含經·後誦·大品·荼帝經》：「此四食何因？何習？從何而生？由何有耶？彼四食者，因愛，習愛，從愛而生，由愛有也。……是為緣無明有行，……緣生有老死、愁慼、啼哭、憂苦、懊惱，如是此等大苦陰生。」
↑  《雜阿含經》卷15：「爾時世尊告諸比丘：『有四食資益眾生，令得住世，攝受長養。何等為四？一者摶食，二者觸食，三意思食，四者識食。諸比丘！於此四食有貪有喜，識住增長，乃至純大苦聚集。譬如樓閣宮殿，北西長廣，東西窗牖；日出東方，光照西壁。如是，比丘！於此四食有貪有喜，如前廣說，乃至純大苦聚。若於四食無貪無喜，如前廣說，乃至純大苦聚滅。』」
↑  《瑜伽師地論》卷3：「諸佛語言，九事所攝。云何九事？一、有情事；二、受用事；三、生起事；四、安住事 ；五、染淨事；六、差別事；七、說者事；八、所說事；九、眾會事。有情事者，謂五取 蘊。受用事者，謂十二處。生起事者，謂十二分緣起及緣生。安住事者，謂四食。染淨事 者，謂四聖諦。差別事者，謂無量界。說者事者，謂佛及彼弟子。所說事者，謂四念住等 菩提分法。眾會事者，所謂八眾。」
↑  印順《原始佛教聖典之集成》：「《四阿含》是以相應教的『雜阿含經』為本的；『雜阿含』是「一切事相應教」，所 以《四阿含》也通稱「事契經」。……蘊、處、緣起、食、諦、界、念住等道品。蘊等七事，為事相應教的根本部分。稱此為『相應修多羅』，其後次第集成的，也就隨之而稱為『一切事相應』的事契經。 」
↑  《增一阿含經》卷21〈苦樂品〉：「聞如是：一時，佛在舍衛國祇樹給孤獨園。爾時，世尊告諸比丘：『眾生之類有四種食，長養眾生。何等為四？所謂摶食或大、或小，更樂食、念食、識食，是謂四食。彼云何名為摶食？彼摶食者，如今人中所食，諸入口之物可食噉者，是謂名為摶食。云何名更樂食？所謂更樂食者，衣裳、繖蓋、雜香華、熏火及香油，與婦人集聚，諸餘身體所更樂者，是謂名為更樂之食。彼云何名為念食？諸意中所念想、所思惟者，或以口說，或以體觸，及諸所持之法，是謂名為念食。彼云何為識食？所念識者，意之所知，梵天為首，乃至有想、無想天，以識為食，是謂名為識食。是謂，比丘！有此四食，眾生之類以此四食，流轉生死，從今世至後世。是故，諸比丘！當共捨離此四食。如是，諸比丘！當作是學。』爾時，諸比丘聞佛所說，歡喜奉行。」
↑  長阿含經佛告比丘：一切眾生以四食存。何謂為四？摶、細滑食為第一，觸食第二，念食為第三，識食為第四。」
↑  《起世經》：「何等眾生以思為食？若有眾生，以意思惟、資潤諸根，增長身命，所謂魚、鱉、龜、蛇、蝦蟆、伽羅瞿陀等及餘眾生，以意思惟、潤益諸根、增長壽命者，此等皆用思為其食。」
↑  長阿含經佛說：「阿難！『緣識有名色』，此為何義？若識不入母胎者，有名色不？」答曰：「無也！」「若識入胎不出者，有名色不？」答曰：「無也！」「若識出胎，嬰孩壞敗，名色得增長不？」答曰：「無也！」「阿難！若無識者，有名色不？」答曰：「無也！」「阿難！我以是緣，知名色由識，緣識有名色。」
↑  《起世經》卷七：「何等眾生以識為食？所謂地獄眾生及無邊、識處天……等。此諸眾生，皆用識持，以為其食。」
↑  雜阿含經卷十五:「若比丘於此四食有喜有貪，則識住增長，識住增長故，入於名色，入名色故，諸行增長，行增長故，當來有增長，當來有增長故，生、老、病、死、憂、悲、惱、苦集，如是純大苦聚集。若於四食無貪無喜，無貪無喜故，識不住、不增長，識不住、不增長故，不入名色，不入名色故，行不增長，行不增長故，當來有不生不長，當來有不生長故，於未來世生、老、病、死、憂、悲、惱、苦不起。如是純大苦聚滅。」
↑  《雜阿含經》271經：「若當比丘守護根門，飲食知量，初夜、後夜覺悟精進，觀察善法，樂分別法，樂修梵行，離於睡眠，心不疑法，斯有是處。」
↑  《雜阿含經》275經：「飲食知量者，難陀比丘於食繫數：不自高，不放逸，不著色，不著莊嚴，支身而已，任其所得，為止飢渴，修梵行故，故起苦覺令息滅，未起苦覺令不起故，成其崇向故，氣力、安樂、無聞獨住故。如人乘車，塗以膏油，不為自高，……乃至莊嚴，為載運故；又如塗瘡，不貪其味，為息苦故。如是，善男子難陀知量而食，乃至無聞獨住，是名難陀知量而食。」
↑  《雜阿含經》715經：「譬如：身依食而立，非不食，如是，五蓋依於食而立，非不食。」
↑  《雜阿含經》715經：「譬如：身依於食而得長養，非不食，如是，七覺分依食而住，依食長養，非不食。」